През 1187 г., малко след възцаряването на Исаак II Ангел, Врана е изпратен да потуши Въстанието на Асен и Петър в българските земи, които по това време са под византийско владичество. Този път военачалникът се опълчва на императора, но е победен от Конрад Монфератски – родственик на императора, който ръководи цетъра на имперските части по време на сражение. Врана ранява Конрад, който въпреки това успява да го свали от коня, пробождайки лицето му с копие. След това Алексий Врана е обезглавен от войниците на Конрад. Главата му е занесена в двореца, където е поругана и използвана като топка, след което е показана на съпругата му Анна, която (според историка Никита Хониат) приема смело ужасяващата гледка.